**Grozījumi Meža likumā**

Izdarīt Meža likumā (Latvijas Republikas Saeimas un Ministru Kabineta Ziņotājs, 2000, 8. nr.; 2003, 8. nr.; 2005, 5., 10. nr.; 2006, 7. nr.; 2007, 3., 14. nr.; 2008, 24. nr.; Latvijas Vēstnesis, 2010, 76., 106., 205. nr.; 2011, 173. nr.; 2013, 31., 119., 232. nr.; 2015, 34. nr.) šādus grozījumus:

1. Papildināt šā likuma 4. pantu ar sesto daļu šādā redakcijā:

“(6) Uz valsts meža zemi, kura ierakstāma un ierakstīta zemesgrāmatā uz valsts vārda Aizsardzības ministrijas personā, neattiecas:

1) šā likuma III nodaļā minētie koku ciršanas noteikumi;

2) šā likuma V nodaļā minētie meža reproduktīvā materiāla noteikumi;

3) šā likuma VI nodaļā minētie meža atjaunošanas un ieaudzēšanas noteikumi;

4) šā likuma XI nodaļā minētie atmežošanas noteikumi;

5) šā likuma IX nodaļā minētie noteikumi par dabas aizsardzību meža apsaimniekošanā.”

1. Papildināt šā likuma 4. pantu ar septīto daļu šādā redakcijā:

“(7) Šā likuma 4. panta sestās daļas 1., 4. un 5. punkts neattiecas uz valsts meža zemi, kura ierakstāma un ierakstīta zemesgrāmatā uz valsts vārda Aizsardzības ministrijas personā, īpaši aizsargājamās dabas teritorijās, mikroliegumos un Baltijas jūras un Rīgas jūras līča piekrastes aizsargjoslā.”

1. Izteikt šā likuma 41. panta pirmo daļu šādā redakcijā:

„Platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai, īpaši aizsargājamo biotopu atjaunošanai, **valsts drošības un aizsardzības nodrošināšanai** un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus.”

1. Izteikt šā likuma 41. panta otro daļu šādā redakcijā:

“Šā panta pirmajā daļā minētā kompensācija neattiecas uz personu, kas mežā veic meža infrastruktūras objektu būvniecību un īpaši aizsargājamo biotopu atjaunošanu**, un uz publisku personu, kas veic darbības valsts drošības un aizsardzības nodrošināšanai**.”

Ministru prezidents M. Kučinskis

Aizsardzības ministrs R. Bergmanis

Iesniedzējs:

Aizsardzības ministrs R. Bergmanis

Vizē:

Aizsardzības ministrijas valsts sekretārs J. Garisons

I. Buda, tālr. 67335031

Inara.Buda@mod.gov.lv